Première van Anne Hathaway-fliek afgestel weens fliekteater-skietery
JY LEES NOU Première van Anne Hathaway-fliek afgestel weens fliekteater-skietery
'n Tragiese toneel is besig om af te speel by 'n winkelsentrum in Denver, Amerika, waar 14 mense doodgeskiet en 50 mense beseer is tydens 'n skietery tydens die nuutste Batman-fliek. Produksiehuis Warner Bros. het pas die fliekpremière en onderhoude met die sterre van die fliek in Parys gekanselleer.
Wat vanaand 'n spogaand in Parys vir die akteurs van die nuutste Batman-fliek, The Dark Knight Rises, moes wees, is deur 'n tragiese moordtoneel by 'n fliekteater in Denver, Colorado, in 'n nagmerrie verander toe 'n swaar gewapende man van 24 jaar 14 fliekteatergangers doodgeskiet en nóg 50 beseer het in 'n skietery tydens die vertoning van dié nuutste Batman-fliek.
Die akteur Heath Ledger, wat die rol van The Joker in die eerste The Dark Knight-fliek gespeel het, is in 2008, skaars 6 maande voor die uitreiking van die fliek, aan 'n oordosis voorskrifmedikasie dood. Sommige mense praat selfs van die 'Dark Knight'-vloek.